孫善繼

孫善繼，號却浮，山東莱州府掖县軍籍。明朝政治人物、進士出身。

生平 
萬曆十七年（1589年）己丑科進士，由进士出知蕲水县，时值奇荒，善继设法以赈，所活无算。次年大熟，修城垣，葺学宫、公廨、谯楼，蕲人至今称之，入名宦。擢兵科给事中，疾诸词臣优游闲处，计日待迁，請计额数黜陟之法，不职听吏部纠劾，溢额者别选，不足则遴科道部属之学问优长者，不定取自新进士也。不报。迁礼科右给事中。三十五年升工科都给事，岁省浮费数万缗，以與時龃龉，挂冠竟归。吏部纠擅去诸臣，遂与顾天埈等同削籍。起补行人司正，不赴。归而搆园亭，辟别墅，极丝竹之娱。所著诗文亦华赡。朝鲜使臣洪翼汉在《朝天录》记载“掖县给谏孙善继西园”中，惊叹孙氏花园奢华精美，又疑惑「给事何官，乃敢如是？」行到一处，遇士人，孤介人也。语及之，且问其世业贪富。士人笑曰：‘孙公善继，曾为给事中，先皇朝受武人金五万两，因得为富家翁，坐是沉屈于今三十年，年垂八十，老无能为，而曩始除尚宝寺丞，将往京里’云。士人姓朱氏，延光其名。

参考资料 

S
掖县人
明朝蕲水县知县
明朝兵科给事中
明朝礼科给事中
明朝工科都给事中